ལྔ་དང་ལྔ་བཅུ་ཟེར་བའི་འབོད་ཚིག་དེ་སྲིད་སྐྱོང་བློ་སེང་གི་ཡོད་ན་མེད་ན་ཅིག་རེད།དོན་ལ་ལྔ་དང་ལྔ་བཅུའི་ལས་ཀ་འདི་ཡིན།གོ་རིམ་འདི་བསྒྲིགས་ཡོད།ལོ་འདིའི་ནང་ལས་ཀ་འདི་ཚར་དགོས་ཟེར་བ་སོགས་ཅི་ཡང་སྟོན་རྒྱུ་མེད་ལ།འགྲོ་སོང་མང་པོ་བཏང་སྟེ་ཚོགས་འདུ་ཞིག་དང་།མི་གཞན་གྱི་བསམ་ཚུལ་ལ་ཉན་པ་ཙམ་རེད།དེ་སྔོན་ཚོགས་པའི་ལྔ་དང་ལྔ་བཅུའི་ཚོགས་འདུའི་ཚོགས་ཞུགས་འཐུས་མི་བོད་རིགས་མ་ཡིན་པ་འང་གང་འཚམས་ཡོད་པས།ཚོགས་འདུའི་སྐད་ཆ་དབྱིན་སྐད་སྤྱད་པ་ཡིན་ཟེར་ན་བསམ་ཤེས་ཐུབ་པ་ཞིག་རེད་དེ།ད་ཐེངས་བོད་རིགས་སློབ་མ་སྐོར་ཞིག་ལྔ་དང་ལྔ་བཅུ་ཟེར་བའི་ཚོགས་འདུ་ཚོགས་སོང་།ངས་ད་བར་བཙན་བྱོལ་དུ་བོད་རིགས་ཁེ་རྐྱང་གི་ཚོགས་་འདུ་ཞིག་ལ་རང་སྐད་བཞག་སྟེ།གཞན་སྐད་བཤད་པའི་ཚོགས་འདུ་ཞིག་མཐོང་བ་དང་པོ་ཡིན།ད་བར་དུ་བཙན་བྱོལ་དུ་སྲིད་སྐྱོང་མང་པོ་བྱུང་བའི་ནང་ནས་བློ་སེང་རིང་ལ་བོད་མིས་བོད་སྐད་བཞག་སྟེ་གཞན་སྐད་བཤད་པའི་ཚོགས་འདུ་ཐེངས་དང་པོ་བྱུང་སོང་།འདི་བཙན་བྱོལ་བོད་མིའི་ཟིན་ཐོ་རེད།བློ་སེང་གི་གསར་གཏོད་ཀྱང་ལོས་ཡིན།བོད་པའི་སྐད་ཡིག་གི་གོད་ཆག་ཅིག་རེད།